અમદાવાદઃ શહેરનાં ગોમતીપુર વિસ્તારમાં સિલ્વર ફલેટની ગલીમાં મ્યુનિસિપલ સ્ટાફ કવાટર્સની જમીન ગઇકાલે મોડી રાત્રે એકાએક બેસી જતાં દોડધામ મચી ગઇ હતી. કવાર્ટર્સની બાજુમાં ચાલતા મેટ્રો રેલના ટનલની કામગીરીને લઇ અગાઉ મેટ્રો રેલના અધિકારીઓએ કવાર્ટર્સનો એક બ્લોક ખાલી કરાવ્યો હતો જ્યારે બીજા બ્લોકમાં ર૦ જેટલા પરિવાર રહેતા હતા. ગત મોડી રાત્રે જમીન બેસી જતા બીજા બ્લોકને પણ મેટ્રો રેલના અધિકારીઓએ ખાલી કરાવ્યો હતો.